Norges delegasjon til Den europeiske union

Norges delegasjon til Den europeiske union (EU) er Norges største utenriksstasjon, med ca. 60 ansatte. Delegasjonen ledes av ambassadør Rolf Einar Fife. Blant de ca. 40 utsendte diplomatene ved stasjonen er omtrent en tredjedel fra Utenriksdepartementet, mens resten er utsendte fagråder fra øvrige departement.

Historie 
EF-delegasjonen ble opprettet i 1988 med Eivinn Berg som første ambassadør.

Hovedoppgaver 
 Følge utviklingen i EU-samarbeidet på områder som er viktige for Norge.
 Fremme norske bidrag, synspunkter og innspill overfor EU-institusjonene, EFTA og EFTAs overvåkningsorgan, ESA.
 Bidra til å identifisere og i størst mulig grad utnytte landets handlingsrom i EØS, Schengen-traktaten og det utenriks- og forsvarspolitiske samarbeide med EU
 Bidra til økt kunnskap og kompetanse om EU/EØS-spørsmål i Norge, gjennom åpenhet overfor blant annet mediene, besøkende på delegasjonen og delegasjonens nettsider.

Ikke minst på et område som det indre marked er det viktig å følge tett utviklingen i EU og bidra med norske synspunkter så tidlig som mulig. Mer enn 70 % av norsk eksport går til EU-markedet. Gjennom EØS blir EU-regelverket på de områder EØS-avtalen dekker, også en del av norske lover og forskrifter.

Et annet viktig område er Schengen-traktaten, hvor Norge sammen med Island og Sveits er en del av EU-samarbeidet om blant annet yttergrensekontroll, visum, og deler av retur- og politisamarbeidet. EU er også blitt en stor utenrikspolitisk aktør, og en viktig samarbeidspartner for Norge i internasjonale operasjoner.

Se også 
Den europeiske union
EØS
Utenriksdepartementet
EFTA
Europalov

Eksterne lenker 
 Norges delegasjon til EU
 Europapolitikk
 Nyhetsbrev om Norges samarbeid med EU

Norge og Den europeiske union
Norske ambassader